
Projektligjin për ndryshimin dhe plotësimin e Ligjit Nr. 06/L-056 për Këshillin Prokurorial të Kosovës i ndryshuar dhe plotësuar me Ligjin Nr.08/L-249 (tutje: Projektligji) ka për qellim ndryshimin dhe plotësimin e Ligjit Nr.06/L-056 për Këshillin Prokurorial të Kosovës, i ndryshuar dhe plotësuar me Ligjin Nr. 08/L-249. Ndryshimet në këtë Projektligj propozohen tek Kapitulli IV i Ligjit në fuqi lidhur me Vlerësimin e Performancës, pastaj janë përcaktuar aspekte specifike që kanë të bëjnë me avancimin e Prokurorëve si dhe është shtuar kontrolli i integritetit i cili do të bëhet nga Njësia përkatëse në kuadër të KPK-së.

Projektligji përmban dispozita lidhur me zgjedhjen e anëtarëve prokurorë, mandatin e kryeprokurorëve, vlerësimin e performancës, kontrollin e integritetit, transferimin dhe avancimin e prokurorëve, kriteret për emërimin e anëtarëve të komisionit për vlerësimin e performancës së prokurorëve dhe administratën e sistemit prokurorial.  

Hartimi i Projektligjit është bërë nga Grupi Punues si dhe është mbështetur nga ana e ekspertëve të kësaj fushe.

Finalizimi i Projektligjit është pasuar nga procesi i konsultimit i cili është bërë në formë elektronike.

Mundësinë për të dhënë komente e kanë pasur të gjithë qytetarët e Republikës së Kosovës dhe ekspertë të ndryshëm përmes platformës elektronike të publikuar në web faqen e Qeverisë së Republikës së Kosovës. Konsultimi i kësaj Projekt Rregulloreje është bërë në pajtim të plotë me nenin 36, të Rregullores Nr. 17/2024 së Punës së Qeverisë të Republikës së Kosovës.

Ecuria procesit të konsultimit


Projektligji është publikuar për konsultim me publikun në platformën elektronike për konsultimet me datë 02/04/2026 dhe ka qenë e hapur për komente deri me datë 26/04/2026. Sipas Rregullores së Punës së Qeverisë të Republikës së Kosovës, Projektligji është publikuar së bashku me Dokumentin e Konsultimit, i cili në formë të shkurtër ka paraqitur informatat e përmbledhura për Projektligjin, qëllimet, objektivat, opsionet dhe hapësirën për konsultim, informatat për hapat pas përfundimit të procesit të konsultimit etj. 

Përveç publikimit të dokumenteve për konsultim, Ministria e Drejtësisë ka dërguar me shkrim në mënyrë elektronike Projektligjin për konsultim tek institucionet publike (përfshirë kategoritë e palëve të interesit) dhe të gjithë anëtarëve të cilët kanë qenë pjesë e grupit punues. 

Konsiderohet se konsultimi me shkrim dhe përmes platformës elektronike, kanë qenë mjet i përshtatshëm për të marrë të gjitha kontributet nga ana e palëve të interesit.



	Metodat e Konsultimit
	Datat/kohëzgjatja
	Numri i pjesëmarrësve/kontribuesve

	· Konsultimet me shkrim / në mënyrë elektronike;
	15 ditë pune 
	0  pjesëmarrës

	· Publikimi në ueb faqe/Platforma elektronike
	15 ditë pune 
	6 pjesëmarrës

	· Takimet e grupit punues
	1- 2 dhjetor 2025

24 - 26 mars 2026

8 prill 2026 

10 prill 2026

16 prill 2026
	






Përmbledhje e  komenteve të pranuara gjatë procesit të konsultimit

Komentet për Projektligjin janë dhënë me shkrim nga palët e interesit përmes komunikimit të drejtpërdrejtë nga ana e palëve të interesit. Përmes e-mail-it janë dhënë propozime konkrete nga KPK, Grupi i ekspertëve PSRK, BE/PSBE, GLPS, IKD, OSCE. 


Çështje tjera

Kontributet e pranuara janë shqyrtuar veç e veç nga grupi i ngushte punues, përfaqësues nga kabineti dhe nga Departamenti Ligjor i Ministrisë së Drejtësisë. Të gjitha kontributet e pranuara janë shqyrtuar veç e veç, ndërsa raporti i detajuar për komentet e pranuara, kontribuesit dhe statusin e kontributeve janë paraqitur në formë të plotë në shtojcën nr. 1 të këtij raporti.   




Hapat e ardhshëm

Projektligji është finalizuar dhe është proceduar për aprovim në Qeveri dhe më pas për miratim në Kuvendin e Republikës së Kosovës.     

Këshilli Prokurorial


	
	Komenti
	Arsyetimi i organit propozues për përfshirje apo mospërfshirje të komentit të dhënë

	
1
	Neni 3 i projektligjit rekomandojmë që të fshihet pasiqë është ndërhyrje në vullnetin e prokurorit që të votojë 3 kandidatë. Po ashtu, KPK ka zhvilluar nëj proces në pajtim me ligjin e ri të KPK-së dhe nuk ka pasur asnjë pengesë sa i përket procesit të votimit. 

Andaj, propozojmë që neni 8 paragrafi 12 i Ligjit nr. 08/L-249 për KPK-në të të qartësohet dispozita ashtu që të bëhet ndarja e votimit sipas niveleve të prokurorive siç përcaktohet me nenin 6 të këtij ligji. 

Propozom konkret: 
1. Kandidatët nga niveli i prokurorive themelore votohen nga prokurorët e nivelit të prokurorive themelore në Konferencën e përgjithshme. 
2. Kandidatët nga Prokuroria e Apelit, Prokuroria Speciale dhe Zyra e Kryeprokurorit të Shtetit votohen nga prokurorët e nivelit përkatës në Konferencën e përgjithshme. 

	Komenti refuzohet, pasi sipas rekomandimeve të Komisionit të Venecias, të dhëna në opinionet përkatëse, votimi duhet të zhvillohet në të gjitha nivelet e prokurorive. Gjithashtu, prokurorëve duhet t’u jepet mundësia të votojnë për më shumë se një kandidat, në mënyrë që të eliminohet rreziku që anëtarët të zgjidhen vetëm nga një bllok i caktuar.

	Neni 6 i projektligjit: Sa i përket përbërjes së Komisionit për Vlerësim të Performancës së Prokurorëve propozojmë si në vijim: 

o Kryetari i Komisionit të jetë anëtar prokuror i KPK-së 
o Anëtarët tjerë – Përfaqësim nga të gjitha nivelet e prokurorive në përbërje të komisionit 

Neni 27 
Vlerësimi i performancës së prokurorëve 
2.Komisioni për Vlerësim të Performancës nga paragrafi 1 përbëhet nga pesë (5) prokurorë të emëruar nga Këshilli, duke përfshirë kryetarin e Komisionit, prej të cilëve: 8 

2.1.një anëtar prokuror i KPK-së – Kryesues i Komisionit 
2.2. Dy (2) prokurorë nga radhët e prokurorëve të Zyres së Kryeprokurorit të Shtetit, dhe 
2.3.Një (1) prokuror nga radhët e prokurorëve të Prokurorisë së Apelit. 
2.4. Një (1) prokuror nga radhët e prokurorëve të Prokurorive themelore, Departamenti i Krimeve të rënda apo Departamenti për të Mitur 

Po ashtu, për të komentuar komentin e Komisionit të Venecias për përbërjen e Komisionit zgjedhor për anëtar jo prokuror të KPK-së që zgjedhet nga Kuvendi, të mos ndryshohet (ky ishte edhe konstatim që doli nga punëtoria e mbajtur me dt. 24-26 mars 2026 );




	Pranohet pjesërisht. Në komision do të jetë një anëtar i Këshillit, i cili do të ushtrojë funksionin e kryetarit, ndërsa katër anëtarët e tjerë do të jenë nga ZKPSH dhe Prokuroria e Apelit. Kjo për shkak se, bazuar në vlerësimet si në sistemin gjyqësor ashtu edhe në prokurori, është konstatuar se vlerësimi i performancës duhet të kryhet nga përfaqësues të nivelit më të lartë.

	Tek propozimi për inicimin e procedurës së shkarkimit të anëtarëve jo Prokuror të mbetet siç është aktualisht dispozita e nenit 10.10 i Ligjit Bazik, ku edhe Këshilli dhe Komisioni përkatës i Kuvendit mund të inicojnë procedurën e shkarkimit. Kur Këshilli inicion procedurën e shkarkimit kjo duhet të përcaktohet me akt nënligjore të KPK-së, kurse kur fillohet nga Komisioni përkatës parlamentar për Legjislacion i nënshtrohet procesit siç përcaktohet me rregulloren e punës së Kuvendit;
	Komenti refuzohet. Anëtarët e zgjedhur nga Kuvendi duhet të kenë siguri të mandatit, ndërsa shkarkimi i tyre mund të bëhet vetëm përmes procedurës disiplinore të iniciuar nga Këshilli. Në këtë rast, procedura zhvillohet nga komisioni përkatës i Këshillit dhe jo nga komisioni përkatës i Kuvendit.

	

	GRUPI I EKSPERTEVE - PSRK
	

	1
	Konkretisht është vërejtur se në këtë projektligj nuk është përfshirë fare pozita e EKSPERTIT në PSRK e cila në fakte ekziston që nga fillimi i vitit 2011 dhe luan një rol dhe funksion tejet të rëndësishëm në punën dhe funksionimin e kësaj prokurorie. 
Për më tepër, gjetjen tona kanë të bëjnë me nenin 32 të Ligjit bazik, të propozuar për amendamenti në Nenin 12 të këtij projektligji, ku është specifikuar: 
“Pas nenit 32 të Ligjit bazik, shtohen nenet 32/A, 32/B, 32/C, 32/D, 32/E dhe 32/F” 
Neni 32/A -Administrata e sistemit Prokurorial: në këtë nen është specifikuar- 1.Administrata e sistemit Prokurorial ofron shërbime profesionale dhe administrative për Këshillin Prokurorial të Kosovës dhe prokuroritë e Republikës së Kosovës në pajtim me legjislacionin në fuqi dhe aktet e miratuara nga Këshilli. Ndërsa par 2. Shërbimet nga paragrafi 1 përfshijnë: 
Nën-paragrafi. 2.1.Sigurimin e kushteve për punë të rregullt të prokurorive dhe Këshillit;

2.2.Mbështetjen e prokurorëve në mbajtjen e procesverbaleve, hartimin e dokumenteve, mbarëvajtjen e procedurave dhe çështjeve tjera të zbatimit të detyrave dhe përgjegjësive të tyre, përfshirë ato të Këshillit;
PROPOZIM: në kuadër të nen-par. 2.2 të përfshihet: 
2.2. Mbështetjen e prokurorëve me këshilla dhe ekspertiza profesionale, mbajtjen e procesverbaleve, hartimin e dokumenteve, mbarëvajtjen e procedurave dhe çështjeve tjera të zbatimit të detyrave dhe përgjegjësive të tyre, përfshirë ato të Këshillit;
	Komentet nuk janë pranuar. Sipas vlerësimit të grupit punues, Ligji për PSRK dhe dispozitat e Projektligjit për KPK, që rregullojnë administratën e sistemit prokurorial, ofrojnë bazë të mjaftueshme për ushtrimin e funksionit të ekspertëve në PSRK. Specifikat e tjera mund të rregullohen përmes akteve nënligjore të nxjerra nga Këshilli, siç janë aktet për klasifikimin e pozitave, ndër të tjera.

	2
	PROPOZOJME që Nenit 32 ti shtohet 32 Neni 32/D, gjegjësisht ai ekzistues së bashku me nenet në vijim të zhvendosen me poshtë, ndërsa Neni 32/D të përcaktoj si me poshtë:

Neni 32/D Ekspertët
1. Ekspertët në Prokurori Speciale rekrutohen nga Këshilli në pajtim me rregullat e Ligjit për Zyrtarët Publik dhe kushtet e veçanta apo shtesë të përcaktuara nga Këshilli me akt nënligjor si dhe në pajtim me Ligjin për prokurorinë Speciale. 

2. Ekspertët ofrojnë ekspertizën e tyre për prokurorët Special dhe nën mbikëqyrjen e Shefit të Departamenti për Anti-korrupsion i raportojnë Kryeprokurorit të Prokurorisë Speciale.  


3. Detyrat dhe përgjegjësitë e veçanta të Ekspertëve janë të përcaktuara në përshkrimin e vendit të punës dhe caktohen me aktet nënligjore për klasifikimin e vendeve të punës të Këshillit.
(Ju lutem gjeni të bashkangjitur konkursin e shpallur për Eksperte Anti-korrupsion me datë: 10.01.2010, si dhe përshkrimin e punës për pozitën Ekspert ne PSRK, të përpiluar dhe miratuar nga Sekretariati i Këshillit Prokurorial të Kosovës)
Apo, në rast se konsideroni te nevojshme të përfshini në këtë projektligj dhe një pjesë esenciale të përshkrimit dhe detyrave të punës së Ekspertit, ngjashëm sikurse është përcaktuar në Nenin 31/A, Njësia për Inspektim dhe Verifikim 

	* Po ashtu komentet tona kanë të bëjnë dhe me Nenin 31/A, Njësia për Inspektim dhe Verifikim: Kjo pasi për ka roli, përgjegjësit dhe detyrat e Ekspertit krahas zyrtarëve të kësaj Njësie janë pothuajse ekuivalente. 

Gjegjësisht për faktin se tek kushtet e punësimit janë përcaktuar kufizime të shkollimit vetëm në një drejtim të caktuar-Juridik, çka paraqet shkelje esenciale të të drejtave dhe lirive të njeriut. Si dhe kufizon mundësin që profile tjera adekuate te konkurrojnë për këto pozita pune. 
Prandaj duke marrë për bazë përcaktimin në Par. 6.Përveç kushteve të përgjithshme të punësimit të përcaktuar me ligjin përkatës për zyrtarët publik, zyrtari i NJIV duhet të plotësoj kushtet e veçanta si në vijim:
Propozojmë që nën paragrafi 6.1 të ndryshohet si më poshtë:
6.1.të ketë diplomë universitare në fushën e drejtësisë, ekonomisë, kriminologjisë, kriminalistikës apo fusha të ngjashme;
Pra këtij paragrafi ti shtohet dhe drejtimi i ekonomisë. Ky propozim arsyetohet me faktin se shumica e funksioneve hetuese si nga aspekti administrativ, statistikor, analitik ashtu dhe nga ai penal ndërlidhen me profesionin e ekonomistëve, prandaj konsiderojmë se kufizimi i përcaktuar ne paragrafin 6.1 te nenit 6 të këtij projektligji paraqet shkelje esenciale të të drejtave të kësaj kategorie, si dhe ngushton konkurrencën e mirëfilltë, duke dëmtuar strukturën profesionale dhe gjithëpërfshirëse  të kësaj Njësie tejet të rëndësishme për punën e prokurorëve dhe këshillit Prokurorial të Republikës së Kosovës. 

	Duke u bazuar në propozimet dhe konstatimet e mësipërme, si dhe për qëllim të mbështetjes profesionale të këtyre propozimeve, më poshtë do të paraqes kronologjinë e funksionit dhe rolit të Eksperteve në PSRK të rekrutuar nga Këshilli Prokurorial i Republikës së Kosovës, që nga shpallja e konkursit, baza Ligjore si dhe gjendja aktuale e këtij funksioni të rëndësishme në kuadër të prokurorisë Speciale.
* Në kuadër të këshillit Prokurorial te Kosovës, respektivisht nën mbikëqyrjen e Kryeprokurorit të Prokurorisë Speciale ekzistojnë 5 ekspertë të cilët punojnë që nga Prilli i vitit 2011.
* Ky funksion është krijuar sipas propozimit nga Ambasada e Shteteve të Bashkuara të Amerikës, ku Qeveria e Republikës së Kosovës në bashkëpunim me EULEX ka marrë vendimin Nr. 02/110 datë: 26.02.2010 për themelim të Departamentit për Anti-korrupsion brenda PSRK-së, ku në mes tjerash është kërkuar përzgjedhja dhe rekrutimi i 5 Ekspertëve me përgatitje dhe përvojë adekuate nga fusha tatimeve, prokurimit, luftimit të pastrimit të parave, veprave korruptive si dhe dukurive tjera të cilat ndërlidhen me veprat penale nga fusha e ekonomisë. Për më tepër ju lutem të gjeni bashkangjitur Vendimin e Qeverise siç është specifikuar më lartë. 
* Si rrjedhojë me datë 24.06.2010 Ministria e Drejtësisë kishte hapur konkursin për 5 pozita të Ekspertëve për Anti-korrupsion në kuadër të Prokurorisë Speciale të Republikës së Kosovës, gjegjësisht në departamentin për Anti-korrupsion. Ky konkurs ishte rishpallur me numër Ref. MD/PSRK/09-10-01-2010, duke përcaktuar pagën prej 870€ si dhe vijën raportuese: “I përgjigjet: Kryeprokurorit të prokurorisë Speciale”. Për me tepër ju lutem të gjeni bashkangjitur dokumentin lidhur me Shpalljen e Konkursit për 5 pozitat e Ekspertëve për Anti-korrupsion në kuadër te PSRK-së, në të cilin mundë të gjeni të saktësuar dhe kërkesat, kushtet si dhe përshkrimin e detyrave te vendit të punës.
* Ndërlidhur me pikën e renditur më lartë, gjegjësisht përshkrimin e kërkesat, kushtet si dhe përshkrimin e detyrave te vendit të punës, ju njoftoj se Këshilli Prokurorial i Republikës së Kosovës, ka përditësuar dhe saktësuar rolin e Eksperteve ne PSRK, përmes  dokumentit në të cilin është bërë përshkrimi i saktë i detyrave, rolit funksionit kategorisë funksionale, vijës raportuese si dhe gradës së vendit të punës. Nga ky dokument i cili do të bashkëngjitet në këtë propozim, mundë të vëreni se Ekspertet kanë pagë baze substanciale më të lartë se Bashkëpunëtoret profesional apo stafi tjetër administrativ i punësuar ne këshillin Prokurorial apo në PSRK.
* Po ashtu ligji për pagat në sektorin publik Nr. 08/L-196, në shtojcën Nr. 3, 3.1 Sistemi Prokurorial, nën numrin rendor 13 ka përcaktuar koeficientin e Eksperteve në Prokurori Speciale prej 9.4, ndërsa sipas vendimit te Qeverise se Republikës se Kosovës ky koeficient tani është 10.4. Ndërsa ekspertet gëzojnë paga reale më të lartë për rreth 200€ të cilat janë klasifikuar si “shtesë transitore”. 
Pra duke u nisur nga niveli aktual/real i pagës se Ekspertëve ne PSRK, propozojmë dhe kërkojmë që ky projektligj të ndryshohet dhe përmirësohet, duke përcaktuar funksionin e Ekspertëve ne PSRK si kategori e veçantë e nivelit Profesional, ngjashëm sikurse Ekspertët e Aviacionit Civil, ata të TI apo zyrtarëve të Njësisë për Inspektim dhe Verifikim e cila pritet të krijohet brenda Këshillit Prokurorial te Republikës së Kosovës. 
* Për më tepër ligji nr. 08/l-168 për prokurorinë special, gjegjësisht Neni 7 përcakton:  “Nëpunës me ekspertizë të veçantë Prokuroria Speciale mund të ketë nëpunës nga fusha ekonomike, kontabilitetit përgatitja e të cilëve është financiare apo profesione tjera përkatëse me përvojë pune në këto fusha, të cilat ndihmojnë prokurorët specialë gjatë punës në rastet që kërkojnë ekspertizë”.
Pra në këtë ligj është përcaktuar dhe specifikuar roli i eksperteve si Nëpunës me ekspertizë të veçantë të cilët funksionojnë në kuadër të PSRK-së. Prandaj ne ekspertët në PSRK kërkojmë dhe propozojmë që ky projektligj të harmonizohet me ligjin për paga si dhe me ligjin për PSRK, si dhe  të ndryshohet dhe përmirësohet, duke përcaktuar funksionin e Ekspertëve ne PSRK si kategori e veçantë e nivelit Profesional, ngjashëm sikurse Ekspertët e Aviacionit Civil, ata të TI apo zyrtarëve të Njësisë për Inspektim dhe Verifikim e cila pritet të krijohet brenda Këshillit Prokurorial të Republikës së Kosovës. 


	

	
	
BE/PSBE


	
	Komenti
	Arsyetimi i organit propozues për përfshirje apo mospërfshirje të komentit të dhënë

	

1
	Projektligji i rishikuar pasqyron përparim të konsiderueshëm në zbatimin e rekomandimeve të KV-së, veçanërisht në procedurat më të qarta zgjedhore, heqjen e kritereve të paqarta të përshtatshmërisë dhe  braktisja e zgjerimit problematik tranzitor. Megjithatë, mbeten shqetësime kryesore strukturore, veçanërisht në lidhje me rreziqet e politizimit (zgjedhja e anëtarëve jo-prokurorë nga Kuvendi dhe futja e masave shtesë mbrojtëse për të parandaluar politizimin), qartësinë dhe pavarësinë institucionale (Komisioni për Vlerësimin e Performancës së Prokurorëve dhe NJIV) dhe delegim i tepërt në legjislacionin dytësor.

Neni 3 – parashikon një sistem votimi me anë të të cilit çdo prokuror voton për deri në tre kandidatë për një pozitë. Ndërsa projektligji i rishikuar lejon vota të shumëfishta, atij i mungojnë mbrojtjet e qarta të sistemit proporcional dhe mund të lejojë ende dominimin e bllokut. Prandaj, projektligji i rishikuar nuk është plotësisht në përputhje me rekomandimin e KV-së për të siguruar përfaqësim pluralist. Gjithashtu, duhet të sqarohet nëse të gjithë prokurorët kanë të drejtë të votojnë, për të gjitha pozitat e lira, dhe jo vetëm për pozitat e nivelit përkatës, në përputhje me rekomandimet e KV-së.

	Komenti pranohet, i njëjti është adresuar në Projektligj.

	Neni 6 – parashikon krijimin dhe ngritjen e Komisionit për Vlerësimin e Performancës së Prokurorëve. Projektligji i rishikuar përmban pesë prokurorë (jo anëtarë të KPK-së), të emëruar nga KPK-ja, ku KPK-ja vepron si organ apelimi për ankesat kundër vlerësimeve të kryera nga Komisioni për Vlerësimin e Performancës së Prokurorëve. Kjo dispozitë lë paqartësi nëse Komisioni për Vlerësimin e Performancës së Prokurorëve është një organ plotësisht i pavarur dhe se si ai lidhet me Këshillin. Ekzistojnë gjithashtu çekuilibra në përbërje dhe diversitet të kufizuar (vetëm prokurorë të nivelit më të lartë).

	Komenti pranohet, rregullimi aktual përcakton që kryesuesi është anëtar prokuror i Këshillit. 

	
3
	Neni 7; Neni 27/A – parashikon kritere për emërimin e anëtarëve të Komisionit për Vlerësimin e Performancës së Prokurorëve. Ndërsa projektligji i rishikuar parashikon kritere të qarta dhe objektive të përshtatshmërisë, atij i mungon një kuadër i plotë i procedurës së përzgjedhjes siç rekomandohet nga KV-ja.

	Komenti pranohet, është adresuar në nenin 6 të Projektligjit, përkatësisht nenin e ri 27A, par.1.

	
4
	Neni 7; Neni 27/B – parashikon kushtet e përfundimit të mandatit të një anëtari të Komisionit për Vlerësimin e Performancës së Prokurorëve. Projektligji i rishikuar përcakton qartë bazat për përfundimin e mandatit, megjithatë i mungon një kuadër gjithëpërfshirës për shkarkimin, si dhe mbrojtje procedurale.

	Komenti refuzohet. Procedura rregullohet nga korniza legjislative e KPK-së, në bazë të së cilës ata emërojnë dhe shkarkojnë komisionet përkatëse.

	Neni 7; Neni 27/C – rregullon vlerësimin e performancës së Kryeprokurorëve. Në Opinionin e saj, KV ngriti shqetësime në lidhje me përqendrimin e mundshëm të tepërt të pushtetit dhe mungesën e kritereve ligjore në ligjin primar. Projektligji i rishikuar nuk arrin t'i kapërcejë këto shqetësime pasi nuk ka kritere të detajuara të përfshira në këtë nen, ka një mbështetje të fortë në legjislacionin dytësor dhe ka rreziqe për pavarësinë dhe llogaridhënien.

	Komenti Refuzohet. Kjo çështje nuk mund të adresohet në këtë Projektligj. Rekomandimet e përmendura janë trajtuar në Projektligjin për rekrutimin, vlerësimin e performancës, kontrollin e integritetit dhe statusin e gjyqtarëve dhe prokurorëve. Ndërkohë, vlerësimi nga Kryeprokurori i Shtetit për kryeprokurorët e prokurorive të tjera është konsideruar i nevojshëm për shkak të mënyrës së funksionimit të sistemit prokurorial, sipas legjislacionit tjetër në fuqi.

	Neni 10 – themelimin e NJIV-së. BE-ja në OKL-të e saja të mëparshme, si dhe KV-ja ne Opinionin e saj ngritën shumë shqetësime në lidhje me NJIV-në, duke përfshirë statusin e saj të paqartë, procedurën e paqartë të emërimit, rrezikun e ndikimit politik dhe rregullimin e pamjaftueshëm.

Projektligji parashikon NJIV-in si njësi mbështetëse, e cila kryen inspektime, kontrolle integriteti, si dhe raportim disiplinor. Me këtë, problemet kryesore vazhdojnë të ekzistojnë. Nuk ka një pozicion të qartë institucional të NJIV-it pasi ajo mbivendoset me Komisionet e KPK-së. Për më tepër, procesi i përzgjedhjes së anëtarëve të NJIV-it, siç parashikohet në projektligjin e rishikuar, është mjaft i përgjithshëm dhe i mungojnë mbrojtjet kundër ndikimit politik dhe kapjes së brendshme. BE-ja gjithashtu ka shqetësime kur bëhet fjalë për llogaridhënien e NJIV-it, pasi njësia raporton te KPK-ja, por nuk ka mbrojtje në lidhje me pavarësinë e saj nga Këshilli.

Për më tepër, projektligji përmend në mënyrë të qartë numrin e stafit që do të ketë NJIV. Ne rekomandojmë kundër kësaj, pasi numri i stafit do të përcaktohet në bazë të nevojave, në vend që të ketë një shifër të caktuar në ligj. Së fundmi, shumë elementë thelbësorë në lidhje me këtë njësi i lihen ligjeve ose akteve të tjera nënligjore.

Kur bëhet fjalë për përfundimin e mandatit të Kryetarit të NJIV-së dhe marrëdhënies së punësimit të zyrtarëve, BE-ja vëren se nuk ka mbrojtje specifike në projektligj, nuk ka baza të qarta për shkarkim dhe nuk përcaktohet asnjë procedurë përveç referencës në Ligjin për Zyrtarët Publikë, ndërsa procedura e shkarkimit duhet të rregullohet në mënyrë të qartë në të njëjtin ligj sipas standardeve të KV-së.
	Komenti pranohet pjesërisht. Shumica e çështjeve të trajtuara në komente janë adresuar, ndërsa numri i të punësuarve në NJIV është përcaktuar pikërisht për të siguruar që kjo njësi të mos mbetet pa resurse, dhe është në përputhje me opinionin e Komisionit të Venecias.
Sa i përket mbrojtjes së të punësuarve në NJIV, referenca në Ligjin për Zyrtarët Publik nënkupton se edhe të drejtat e tyre, në rastet e procedurave të shkarkimit, zbatohen sipas përcaktimeve të këtij ligji dhe akteve nënligjore që do të nxjerrë vetë Këshilli, në përputhje me nenin 32B, paragrafi 3 të Projektligjit, meqë të njëjtit konsiderohen zyrtarë publik

	Sa i përket integrimit të dispozitave të projektligjit në lidhje me menaxhimin dhe administrimin e shërbimit civil të gjykatave dhe prokurorive në këtë projektligj të rishikuar, BE-ja i referohet komenteve të saj nën B.

Përveç kësaj, vihet re se disa formulime të mbartura mbeten:
a.Neni 32/A, paragrafi 2.8: ende i referohet tarifave gjyqësore.
b.Neni 32/C, paragrafi 3.6: ende i referohet personelit gjyqësor

	Komenti pranohet, ndryshimet janë adresuar në Projektligj.

	Gjithashtu, versionet shqip, anglisht dhe serbisht të projektligjit të rishikuar ende nuk janë plotësisht të harmonizuara ligjërisht:
a. Neni 32/C, paragrafi 3.6: anglishtja ende i referohet “judicial personnel”  në kapitullin e prokurorisë.
b. Neni 13, paragrafi 2: duket se në serbisht shtohet një formulim që nuk pasqyrohet në shqip/anglisht.

	Komenti pranohet.

	
	
GLPS

	

	
	Komenti
	Arsyetimi i organit propozues për përfshirje apo mospërfshirje të komentit të dhënë

	

1
	Neni 3

Paragrafi 12, GLPS kërkon të sqarohet dispozita, nëse pjesa “secili prokuror...” nënkupton vetëm prokurorët nga niveli prej të cilës zgjedhen anëtarët apo të gjithë prokurorët që shërbejnë brenda sistemit prokurorial në vend.
	Komenti pranohet. 

	
2
	Neni 4

•GLPS vlerëson që në këtë dispozitë duhet të përcaktohet afati i Presidentit për të emëruar/refuzuar kandidatin e nominuar për Kryeprokuror të Shtetit .
•Dispozita aktuale nuk specifikon nëse i referohet dispozitave të ligjt bazik apo ndryshimit të tij  
.
	Komenti refuzohet, nuk mund të adresohet pasi që nuk është në fushëveprimin e këtij ligji të bëhet një përcaktim i tillë.

	3
	Neni 27/A

•Paragrafi 2, nënparagrafi 2.1 të riformulohet: të jetë prokuror në ZKPSH apo në Prokurorinë e Apelit;
	Komenti refuzohet. Nuk ka nevojë për një përcaktim të tillë, meqë përbërja e KVP është e rregulluar në nenin 6, i cili riformulon nenin 27 të ligjit bazik.

	4
	Neni 31/A

•GLPS rekomandon që NJIV të mos ketë kompetencë të inicioi raste disiplinore, por kjo të mbetet detyrë ex officio e vetë KPK-së.
	Komenti refuzohet. Nuk është ofruar ndonjë arsye pse NJIV nuk duhet të ketë kompetencë për inicimin e rasteve disiplinore, kur pikërisht kjo njësi është ajo që kryen inspektimin e sistemit prokurorial.

	
	
IKD

	

	
	Komenti
	Arsyetimi i organit propozues për përfshirje apo mospërfshirje të komentit të dhënë


	

1

	Shumica për zgjedhjen e anëtarëve jo-prokurorë
Ligji në fuqi për KPK-në përcakton se tre (3) anëtarët jo-prokurorë të Këshillit, të zgjedhur nga Kuvendi, zgjidhen me votim të fshehtë, me shumicën e votave të deputetëve të pranishëm dhe që votojnë.
Projektligji aktual nuk e ndryshon këtë pjesë të ligjit. Kjo çështje është problematizuar edhe nga Komisioni i Venecias. Në opinionin e fundit për Ligjin për KPK-në, ky Komision ka theksuar se rregulli që lejon Kuvendin t’i zgjedhë anëtarët jo-prokurorë me shumicë të thjeshtë mbetet problematik, sepse nënkupton që këta anëtarë mund të pasqyrojnë vetëm shumicën qeverisëse. Më tej, Komisioni ka theksuar se mënyra më e përshtatshme për të siguruar përbërje pluraliste do të ishte zgjedhja e tyre me shumicë të kualifikuar. Në të njëjtin opinion, Komisioni ka shtuar se, në rrethanat aktuale, një zgjidhje e tillë do të kërkonte ndryshim kushtetues, duke pasur parasysh se Kushtetuta aktualisht e mandaton shumicën e thjeshtë. Megjithatë, përkundër kufizimit të nenit 80.1 të Kushtetutës, sipas të cilit në parim vendimet në Kuvend merren me shumicë të thjeshtë, në praktikë ekzistojnë raste kur edhe Komisioni i Venecias, edhe Gjykata Kushtetuese kanë pranuar mundësinë që ligji i zakonshëm të përcaktojë një garanci më të lartë votimi. Në opinionin e tij të katërt për Bullgarinë, Komisioni i Venecias ka theksuar se një gjykatë kushtetuese kombëtare ndërhyn përgjithësisht kur mungon garancia dhe jo kur ligji i zakonshëm parashikon një garanci më të rreptë, si në rastin konkret, e cila do të përforconte pavarësinë dhe karakterin përfaqësues të institucionit. Pikërisht për këtë arsye, aty kishte rekomanduar rikthimin e shumicës së kualifikuar në ligj. Në të njëjtën linjë, Gjykata Kushtetuese, në aktgjykimin KO46/23, ka rikujtuar se, pa marrë parasysh nenin 80 të Kushtetutës, ligjvënësi në raste të ndryshme ka përcaktuar shumica më të larta për zgjedhjen dhe shkarkimin e anëtarëve të institucioneve të pavarura, duke përmendur shprehimisht edhe anëtarët jo-prokurorë të KPK-së dhe anëtarët e KGJK-së. Po ashtu, Gjykata ka rikujtuar edhe qëndrimin e Komisionit të Venecias në rastin e Bullgarisë, sipas të cilit një shumicë më e lartë e paraparë me ligj mund të shërbejë si garanci shtesë për pavarësinë dhe karakterin përfaqësues të institucionit
Për këtë arsye, kjo pjesë duhet të rishikohet. Përbërja e KPK-së prek drejtpërdrejt pavarësinë e këtij sistemi. Zgjedhja e anëtarëve jo-prokurorë të tij nga Kuvendi nuk duhet të mbështetet në shumicën e thjeshtë të votave. Në vlerësimin e IKD-së, ekziston bazë që ligji të përcaktojë së paku shumicën e votave të të gjithë deputetëve për zgjedhjen e tyre. Një standard i tillë do ta rriste legjitimitetin e këtyre anëtarëve dhe do të shërbente si garanci shtesë për fuqizimin e pavarësisë së KPK-së. Për më tepër, një standard i tillë votimi rrit rrezikun që përbërja e Këshillit të reflektojë vetëm vullnetin e shumicës parlamentare, duke cenuar tw paktwn perceptimin për pavarësinë e tij. Vendosja e një shumice më të lartë do të rriste legjitimitetin demokratik të anëtarëve të zgjedhur dhe do të nxiste arritjen e konsensusit ndërpartiak.

	

Komenti refuzohet, pasi neni i Projektligjit është në përputhje me Kushtetutën dhe me mënyrën e votimit të përcaktuar aty, sipas së cilës vendimet merren me shumicën e deputetëve të pranishëm që marrin pjesë në votim.

	Emërimi i anëtarëve të Komisionit për Vlerësimin e Performancës
Sipas nenit 27, Komisioni për Vlerësimin e Performancës së Prokurorëve është organ i përhershëm i Këshillit Prokurorial dhe përbëhet nga pesë (5) prokurorë të emëruar nga Këshilli, prej të cilëve tre (3) nga radhët e prokurorëve të Zyrës së Kryeprokurorit të Shtetit dhe dy (2) nga radhët e prokurorëve të Prokurorisë së Apelit. Kryetari i Komisionit emërohet nga radhët e anëtarëve të Këshillit, ndërsa anëtarët tjerë nga radhët e prokurorëve të këtyre dy niveleve. Më tej, neni 27/A përcakton se emërimi bëhet përmes një thirrjeje të hapur për nominime nga Këshilli, por shton se kandidatët nominohen nga Kryeprokurori i Shtetit dhe Kryeprokurori i Apelit. Pra, hyrja reale në procedurë kushtëzohet vetëm nga nominimi i dy Kryeprokurorëve. Kjo zgjidhje i jep rol i theksuar Kryeprokurorit të Shtetit dhe Kryeprokurorit të Prokurorisë së Apelit. Edhe pse formalisht anëtarët e Komisionit emërohen nga Këshilli Prokurorial, në praktikë vetë Këshilli e ka të kufizuar fushën e zgjedhjes, sepse ai mund të zgjedhë vetëm nga kandidatët që i janë nominuar nga këta dy kryeprokurorë. Kjo e redukton rolin real të Këshillit dhe e përqendron fuqinë tek dy Kryeprokurorët. Po ashtu, kjo e bën garën më pak të hapur dhe nuk mundëson që prokurorët që plotësojnë kushtet ligjore të hyjnë vetë në procedurë pa kaluar fillimisht përmes filtrit të kryeprokurorëve përkatës. Për këtë arsye, IKD vlerëson se kjo dispozitë duhet të rishikohet. Për emërimin e anëtarëve të Komisionit për Vlerësimin e Performancës së Prokurorëve nuk duhet të ketë vetëm nominim, por konkurs të hapur, ku kandidatët të kenë mundësi të aplikojnë drejtpërdrejt dhe Këshilli të vendosë mbi bazën e kritereve ligjore. Kjo do ta ruante më mirë rolin e vetë Këshillit Prokurorial dhe do të shmangte përqendrimin e tepërt të ndikimit të Kryeprokurorit të Shtetit dhe Kryeprokurorit të Prokurorisë së Apelit .

	Në Projektligj tashmë është vendosur një standard më i lartë sesa ai që aktualisht zbatohet në praktikë. Nominimi nga ana e kryeprokurorëve e zhvendos diskrecionin nga Këshilli për nominimin e këtyre anëtarëve, edhe pse Ligji për ndryshimin dhe plotësimin e Ligjit për KPK përcakton se KVP është komision i përhershëm.

	3
	Ndarja e mandateve me short
Neni 13 i Projektligjit përcakton se anëtarët e përbërjes së parë të Komisionit për Vlerësimin e Performancës së Prokurorëve, pas hyrjes në fuqi të ligjit, zgjidhen me short, prej të cilëve tre (3) anëtarë me mandat pesë (5) vjeçar dhe dy (2) anëtarë me mandat katër (4) vjeçar. Pra, Projektligji e ka paraparë vetë një dispozitë kalimtare për krijimin e përbërjes së parë të këtij Komisioni
Komisioni i Venecias ka trajtuar shprehimisht këtë çështje dhe ka theksuar se nga formulimi i draftit nuk është e qartë se si do të shpërndahen mandatet e ndryshme ndërmjet anëtarëve që vijnë nga Zyra e Kryeprokurorit të Shtetit dhe atyre që vijnë nga Prokuroria e Apelit. Në këtë drejtim, problemi nuk qëndron te vetë ideja e mandateve të përshkallëzuara. Problemi qëndron te fakti se Projektligji nuk e sqaron mënyrën e zbatimit të kësaj dispozite. Në njërën anë, ligji kërkon që Komisioni të ketë përbërje të caktuar sipas nivelit të prokurorive. Në anën tjetër, dispozita kalimtare nuk tregon se si ruhet kjo strukturë gjatë ndarjes së mandateve me short. Nëse lihet kështu, ka mundësi që kjo balancë ligjore të cenohet: Psh. mund të ndodhë që shorti të rezultojë në shpërndarje që prek vetëm prokurorët e një niveli. Nga ky rregullim ekziston rreziku që të cenohet përfaqësimi proporcional i niveleve të ndryshme të prokurorisë.
Për këtë arsye, IKD vlerëson se neni 13 i Projektligjit duhet të rishikohet, ashtu që të sigurohet se balanca e niveleve do të ruhet edhe në momentin e ndarjes së mandateve me short.

	Komenti është pranuar dhe ndryshimet përkatëse janë reflektuar në Projektligj.

	4
	Vlerësimi i performancës së Kryeprokurorëve
Neni 7 i Projektligjit, përmes nenit të ri 27/C të Ligjit bazik për KPK-në, përcakton se vlerësimi i performancës së Kryeprokurorëve bëhet nga Kryeprokurori i Shtetit. Po ashtu, ky nen përcakton se kriteret për këtë vlerësim lidhen me organizimin dhe udhëheqjen e punës së prokurorisë, efikasitetin, nivelin e transparencës institucionale dhe kompetencat personale të Kryeprokurorit, ndërsa procedura dhe shkallët e vlerësimit lidhen me ligjin përkatës për vlerësimin e performancës së prokurorëve
Kjo zgjidhje nuk është adekuate. Kryeprokurorët emërohen në kuadër të kompetencave të KPK-së, ndërsa KPK ka rol qendror edhe në raport me statusin dhe përgjegjësinë e tyre. Për këtë arsye, nuk paraqet zgjidhje të arsyetuar që vlerësimi i performancës së tyre t’i lihet Kryeprokurorit të Shtetit. Vlerësimi i performancës së Kryeprokurorëve, duhet të bëhet në kuadër të vet organit që ka përgjegjësi për qeverisjen e sistemit prokurorial, dhe jo të kalojë tek Kryeprokurori i shtetit
Problemi nuk qëndron vetëm te autoriteti vlerësues. Problemi qëndron edhe te vetë logjika e kësaj zgjidhjeje. Nëse Kryeprokurori i Shtetit vlerëson Kryeprokurorët e tjerë, atëherë një pjesë e rëndësishme e kontrollit mbi performancën e nivelit drejtues brenda sistemit prokurorial përqendrohet te një pozitë e vetme. Kjo e dobëson rolin e KPK-së dhe e zhvendos një kompetencë të rëndësishme nga vet Këshilli te Kryeprokurori i Shtetit. Një rregullim i tillë padyshim që krijon përqendrim të tepruar të pushtetit në një funksion të vetëm.Për këtë arsye, IKD vlerëson se neni 27/C duhet të rishikohet. Projektligji duhet të heqë zgjidhjen sipas së cilës vlerësimi i performancës së Kryeprokurorëve bëhet nga Kryeprokurori i Shtetit dhe ta rregullojë këtë çështje në kuadër të kompetencave të KPK-së

	Grupi i ngushtë punues e mbron normën e Projektligjit, pasi Kryeprokurori i Shtetit është përgjegjës për menaxhimin dhe përfaqësimin e Prokurorit të Shtetit dhe të strukturave të prokurorive. Një përcaktim i tillë është në harmoni të plotë me kompetencat e Kryeprokurorit të Shtetit, sipas nenit 20 të Ligjit për Prokurorin e Shtetit.

	5
	Përzierja e Ligjit për KPK me Ligjin për Prokurorin e Shtetit
Ligji bazik për KPK-në, në nenin 1, përcakton se ky ligj rregullon detyrat, përgjegjësitë, organizimin dhe funksionimin e Këshillit Prokurorial të Kosovës. Në anën tjetër, në rendin juridik aktual ekziston Ligji Nr. 08/L-167 për Prokurorin e Shtetit si ligj i veçantë për këtë institucion. Po ashtu, edhe Kodi i Procedurës Penale përcakton se kompetencat dhe struktura e prokurorive të shtetit përcaktohen me Ligjin për Prokurorin e Shtetit . Kjo ndarje tregon qartë se materia e Ligjit për KPK duhet të dallohet nga materia që i përket vetë Prokurorit të Shtetit dhe prokurorive. Projektligji për KPK-në, përmes nenit 12, shton nenet 32/A, 32/B, 32/C, 32/D, 32/E dhe 32/F, të cilat rregullojnë administratën e sistemit prokurorial, administratorët e prokurorive, bashkëpunëtorët profesionalë, përkthyesit dhe interpretët, si dhe pozitat tjera në administratën e sistemit prokurorial. Këtu bëjnë pjesë një sërë çështjesh që kanë të bëjnë me Prokurorin e Shtetit dhe jo me Këshillin. Kjo tregon se kemi përzierje të panevojshme të materies së dy ligjeve. Nëse synimi është të rregullohet administrata e sistemit prokurorial dhe çështjet që lidhen drejtpërdrejt me funksionimin e prokurorive, vendi për këtë rregullim është Ligji për Prokurorin e Shtetit. Për këtë arsye, IKD vlerëson se kjo pjesë duhet të rishikohet dhe dispozitat që kanë të bëjnë me organizimin dhe administrimin e prokurorive të adresohen në Ligjin për Prokurorin e Shtetit dhe jo në këtë Projektligj. 

	Këshilli Prokurorial vendos për organizimin, menaxhimin, administrimin dhe mbikëqyrjen e funksionimit të prokurorive, sipas ligjit. Një pjesë e administratës tashmë është e rregulluar me Ligjin në fuqi për KPK, andaj grupi punues vlerëson se edhe pjesa tjetër e administratës, si: administratorët e prokurorive, bashkëpunëtorët profesionalë, përkthyesit dhe interpretët, si dhe pozitat e tjera në administratën e sistemit prokurorial, duhet të rregullohen në kuadër të këtij Projektligji.

	6
	Zyrtarët në kuadër të njësisë për verifikim
Neni 13 paragrafi 2 i Projektligjit përcakton se “zyrtarët aktual për verifikim në kuadër të njësisë për verifikim të Këshillit” i nënshtrohen procedurës së kontrollit të integritetit brenda periudhës prej gjashtë (6) muajve nga hyrja në fuqi e këtij ligji, përshtatshmërisht sipas procedurës së kontrollit të integritetit për kandidatët për prokurorë. Në anën tjetër, po ky Projektligj, përmes nenit 10, krijon Njësinë për Inspektim dhe Verifikim si njësi të re të veçantë mbështetëse profesionale në kuadër të strukturës organizative të KPK. Pra, Projektligji njëkohësisht krijon një njësi të re dhe në dispozitën kalimtare, i referohet “njësisë për verifikim” si të ishte një strukturë ekzistuese.Problemi është se një “njësi për verifikim” aktualisht nuk ekziston në ligj. Ligji bazik 06/L-056 ka njohur “Njësitin për Shqyrtimin e Performancës së Prokurorisë”, të rregulluar në nenin 30, si dhe drejtorin e këtij njësiti në nenin 33. Megjithatë, me Ligjin Nr. 08/L-249 janë fshirë pikërisht nenet 30, 33 dhe 36 të ligjit bazik. Kjo do të thotë se as Njësiti për Shqyrtimin e Performancës së Prokurorisë nuk ekziston më në ligjin aktual, e aq më pak një “njësi për verifikim. Për këtë arsye, dispozita kalimtare e Projektligjit është e paqartë dhe e pambështetur në bazë ligjore ekzistuese. Nëse synimi ka qenë t’u referohet zyrtarëve të ndonjë strukture aktuale të Këshillit, kjo nuk del nga ligji. Nëse synimi ka qenë t’u referohet ish-Njësitit për Shqyrtimin e Performancës së Prokurorisë, atëherë edhe kjo nuk qëndron, sepse ai njësit është shuar me Ligjin 08/L-249. Në këtë formë, Projektligji ndërton një dispozitë kalimtare mbi një strukturë që nuk ekziston në ligj. Për këtë arsye, IKD vlerëson se neni 13 paragrafi 2 duhet të rishikohet. Projektligji duhet të qartësojë saktë se cilës strukturë i referohet, cilët janë zyrtarët që i nënshtrohen kësaj dispozite dhe mbi cilën bazë ligjore aktuale ndërtohet kjo dispozitë kalimtare. Në të kundërtën, Projektligji lë një referencë të paqartë ndaj një njësie që nuk ekziston në ligj dhe krijon pasiguri juridike në zbatim.
	Pranohet pjesërisht. Rregullimi aktual është bërë sipas legjislacionit sekondar në KPK, andaj ndryshimi ka konsistuar vetëm në përshtatjen e referimit.

· Të sigurohet që të gjitha referencat për ndryshime e plotësime të bëhen kundrejt Ligjit bazë. 

1. Qëllimi i projektligjit, siç përmendet në nenin 1, është ndryshimi e plotësimi i Ligjit nr. 06/L-056 për KPK-në (“Ligji bazë”), ndryshuar dhe plotësuar me Ligjin nr. 08/L-249. Megjithatë, disa nga referencat në tekst nuk i referohen vetë Ligjit bazë, por Ligjit që ndryshon e plotësin këtë të fundit. 

Është thelbësore të mbahet mend se amendamentet ndryshojnë e plotësojnë nenet ekzistuese dhe nuk janë dispozita më vete. Udhëzuesi i Përbashkët Praktik për BE-në i Parlamentit Evropian, Këshillit dhe Komisionit për personat e angazhuar në hartim të legjislacionit të Bashkimit Evropian, ndonëse jo i detyrueshëm, jep udhëzime të qarta për atë se si duhen trajtuar klauzolat amendamentuese, “Aktet amendamentuese nuk duhet të përmbajnë dispozita të reja materiale të cilat janë autonome në raport me aktin që amendamentohet. Meqenëse efekti i vetëm ligjor i aktit të ri është ndryshimi i atij të vjetrit, ai i pushon efektet e tij me hyrjen në fuqi. Vetëm akti bazë i ndryshuar mbetet ekzistues, si dhe vazhdon të rregullojë të gjithë fushën”.

Për më tepër, udhëzuesi ofron edhe përgjigje mbi atë se si duhet vendosur referencat e dispozitave të ndryshuara. Si rregull i përgjithshëm, hartuesi duhet ta citojë nenin në ligjin origjinal (bazë) e jo ta citojë drejtpërdrejti ndryshim-plotësimin.

Ndryshim-plotësimi i amendamenteve krijon nivel panevojshëm të lartë kompleksiteti, pasi ndryshimet në tekst i referohen jo vetëm nenit që ndryshohet, por edhe ndryshimeve që janë bërë në Ligjin bazë, që është ndryshuar fillimisht. Secili lexues që përpiqet ta kuptojë rregullimin në fuqi duhet t’i krahasojë disa tekste njëkohësisht për të kuptuar regjimin ligjor në fuqi. Parimi i sigurisë juridike, siç është zhvilluar nga Këshilli i Evropës, kërkon që ligjet të jenë të qarta, të kuptueshme dhe të kenë efekte të parashikueshme. Secili akt ligjor që kërkon krahasimin e disa teksteve të ndryshme për ta kuptuar, nuk mund të përshkruhet arsyeshëm si i qartë, i kuptueshëm e as i parashikueshëm. 

Duke marrë parasysh sa më sipër, rekomandohet të rishikohet Projektligji dhe të sigurohet që, në vend të ndryshimit të një ligji që ndryshon dhe plotëson, ai t’i adresohet drejtpërdrejt ligjit bazë, m pastaj të ndryshuar dhe plotësuar. Ky është rasti i Nenit 3, që i referohet “nenit 10/A të Ligjit Nr. 08/L-249”. Ligji i lartpërmendur nuk përfshin një nen të tillë, por e shton atë ndaj ligjit bazë. Pra, nëse referenca është fort e nevojshme (shih arsyet më sipër në lidhje me nevojën për të konsultuar disa akte të ndryshme ligjore, pa pasur publikim të një versioni të konsoliduar), ajo duhet t'i bëhet “nenit 10/A të Ligjit bazë, siç është ndryshuar dhe plotësuar me Ligjin Nr. 08/L-249”. Ngjashëm, referenca ndaj “Ligjit për Këshillin Prokurorial” në nenin e propozuar 32/A (siç shtohet me nenin 12) është teknikisht e pasaktë. Meqenëse kjo dispozitë do të bëhet pjesë e Ligjit bazë, ajo duhet të lexohet thjesht si “ky Ligj” në vend që të citohet ligji me emër.
	Komenti është pranuar pjesërisht. Janë bërë ndryshimet e nevojshme dhe dispozitat janë hartuar në përputhje me legjislacionin në fuqi për standardet e hartimit të akteve normative.

	Neni 3 

Të sqarohet procedura e votimit e paraparë në nenin 10/A të ligjit bazë. 

1. Neni 3 ndryshon nenin 10/A, paragrafin 12 të ligjit bazë, i cili rregullon procedurën e votimit për anëtarët e KPK-së të zgjedhur nga radhët e prokurorëve, nga vetë prokurorët. Risia kryesore është se, ndërsa secili prokuror mund të votonte për dy kandidatë për secilin pozicion, ose një po të kishte vetëm dy kandidatë, tani ata “votojnë për deri në tre (3) kandidatë për një (1) pozitë të shpallur të anëtarit prokuror në Këshill. Në rastet kur numri i kandidatëve është më i vogël se numri i votave të mundshme, votimi përshtatet proporcionalisht”. 

Një ndryshim i ngjashëm në projektligjin për KGJK-në po ashtu është vlerësuar si i paqartë. Nuk është e qartë nëse synimi është që KPK-ja të organizojë një votim për secilën pozitë të hapur, me një raund të dytë votimi në rast se asnjë kandidat nuk arrin shumicën absolute; votim në bllok, ku kandidatët me më së shumti vota zgjidhen për aq pozita sa janë të hapura në një moment të caktuar; apo ndonjë model tjetër. Referenca se votimi do të “përshtatet proporcionalisht” nëse numri i kandidatëve është më i ulët se numri i votave të mundshme është po ashtu konfuze, ndërsa nuk përmenden rregulla lidhur me kuorumin apo pjesëmarrjen. 
Rregullat e votimit duhet të jenë të qarta dhe, në mënyrë ideale, të bëjnë dallimin ndërmjet situatave kur është e hapur vetëm një pozitë dhe atyre kur janë të hapura disa pozita, duke përfshirë, sipas nevojës, mekanizma të përshtatshëm kundër bllokimit të procesit. Prandaj, rekomandohet që neni 3 të rishikohet për të siguruar që amendamenti i Ligjit bazik të sjellë siguri lidhur me procesin e zgjedhjes.
	Detajet e tjera përcaktohen me akt nënligjor, ndërsa kjo çështje është adresuar me Ligjin Nr. 08/L-249 për ndryshimin dhe plotësimin e Ligjit Nr. 06/L-056.

	Neni 6 
Neni 7 
· • Të merret parasysh shtimi i rregullave për vlerësimin e anëtarëve të Komisionit të Vlerësimit të Performancës për të parandaluar konfliktet e interesit. 

3. Nenet 6 dhe 7 të projektligjit e zgjerojnë në masë të madhe rregullimin e Komisionit të Vlerësimit të Performancës në Këshill, organ ky i përhershëm i ngarkuar me vlerësimin e punës së prokurorëve. Këtu përfshihen rregulla të hollësishme mbi emërimin, kriteret dhe shkarkimin e anëtarëve të Komisionit. 

Megjithatë, projektligji nuk ka dispozita specifike që rregullojnë vlerësimin e performancës së anëtarit të Komisionit nga vetë Komisioni. Meqenëse Komisioni përbëhet nga pesë prokurorë 
në detyrë (tre nga Zyra e Kryeprokurorit dhe dy nga Prokuroria e Apelit) me mandat prej pesë vitesh, si dhe, sipas projektligjit për Rekrutimin, Vlerësimin e Performancës, Kontrollin e Integritetit dhe Statusin e Gjyqtarëve dhe Prokurorëve (“Projektligji për Statusin”), performanca e tillë duhet të vlerësohet çdo tre vjet, secili anëtar duhet t'i nënshtrohet të paktën një vlerësimi të performancës. Prandaj, është me rëndësi që rregullat mbi konfliktin e interesit të jenë të qarta (domethënë, vetë-përjashtimi ose përjashtimi i anëtarit që i nënshtrohet vlerësimit) për të shmangur çdo ndikim të padrejtë në proces. Ndërsa kjo mund të zgjidhet përmes delegimit të përgjithshëm te KPK-ja për të zhvilluar rregullat lidhur me Komisionin përmes akteve nënligjore, elementët bazë duhet të përcaktohen me ligj.
	Anëtarët e komisionit i nënshtrohen rregullave të njëjta për vlerësimin e performancës, sikurse prokurorët e tjerë, ndërsa Ligji për Konfliktin e Interesit përcakton në mënyrë të qartë situatat që kanë të bëjnë me parandalimin e konfliktit të interesit.

	Neni 10 
Neni 12 

• Të merret parasysh shtimi i një Kapitulli të ri IV/A në Ligjin bazë dhe të merret parasysh struktura e tij kur shtohen nene të reja. 

1. Nenet 10 dhe 12 të projektligjit shtojnë një numër nenesh të reja në ligjin bazë, të cilat i referohen kryesisht administrimit të sistemit prokurorial. Megjithatë, këto janë vendosur në Kapitullin IV të Ligjit bazë, i cili, pas ndryshimit në nenin 5, riemërtohet si “Vlerësimi i performancës, kontrolli i integritetit, transferimi dhe avancimi i prokurorëve”. 

Ndërsa kuptohet se kjo mospërputhje buron nga Ligji bazë, natyra e gjerë e draftit aktual e shtreson problemin. Duke marrë parasysh këto ndryshime të propozuara, së bashku me ndryshimet e mëparshme të prezantuara me Ligjin Nr. 08/L-249, kapitulli në fjalë është strukturuar si vijon (ndryshimet të theksuara): 
27. Vlerësimi i performancës së prokurorëve 
27/A. Kriteret për emërimin e anëtarëve të Komisionit për vlerësimin e performancës së prokurorëve 
27/B. Përfundimi i mandatit të anëtarit të Komisionit 
27/C. Vlerësimi i performancës së Kryeprokurorëve 
28. Transferimi dhe avancimi i prokurorëve 
29. Fshirja 
30. Shfuqizuar me Ligjin Nr. 08/L-249 
31. Sekretariati i Këshillit 
31/A Njësia e Inspektimit dhe Verifikimit 
32. Drejtori i Përgjithshëm i Sekretariatit 
32/A. Administrimi i Sistemit Prokurorial 
32/B. Nëpunësit civilë të Administratës së Këshillit Prokurorial 
32/C. Administratorët e Prokurorive 
32/D. Bashkëpunëtorët profesionalë 
32/E. Përkthyesit dhe interpretët 
32/F. Pozitat tjera në Administratën e Këshillit Prokurorial 
33. Shfuqizuar me Ligjin 08/L-249 
Kapitulli përfshin mjaft qartë dy lloje të ndryshme nenesh; rregullat institucionale që i referohen procedurës së Vlerësimit të Performancës dhe dispozitat që kanë të bëjnë me administrimin e sistemit prokurorial. Prandaj, do të këshillohej të krijohej një Kapitull i ri IV/A mbi “Administrimin e Sistemit Prokurorial” që përmban të gjitha rregullat përkatëse. Kjo idealisht do duhej të fillonte me nenin 31 ‘Sekretariati i Këshillit’. Hartuesi duhet të marrë parasysh edhe rrjedhën logjike të Kapitullit të ri dhe nëse neni 31/A “Njësia e Inspektimit dhe Verifikimit” dhe 32/A “Administrimi i Sistemit Prokurorial” janë renditur saktë në të.
	Komenti është pranuar dhe ndryshimet janë reflektuar në Projektligj.

· Të ofrohen hollësi dhe qartësi shtesë në lidhje me procedurën e kontrollit të integritetit për zyrtarët e NjIV-së. 

1. Neni 31/A i propozuar përfshin në strukturën e Sekretariatit të Këshillit një Njësi të re Inspektimi dhe Verifikimi (NJIV) të ngarkuar me një gamë të gjerë kompetencash në lidhje me zhvillimin e vlerësimit disiplinor dhe të rregullt të prokurorëve.7 7 Duke marrë parasysh rolin qendror që do të ketë Njësia e re, paragrafi 7 i nenit 31/A të propozuar specifikon që “[p]rocedura e kontrollit të integritetit për kandidatët për prokurorë zbatohet përshtatshmërisht për procedurën e kontrollit të integritetit të zyrtarëve verifikues”.8 Ky rregull kërkon zhvillim të mëtejshëm, pasi është e paqartë se si do të zbatohej kjo procedurë me analogji, dhe më e rëndësishmja, nga kush. 

Procedura për kontrollin e integritetit të kandidatëve për gjyqtarë dhe prokurorë parashihet me nenin 29 të projektligjit për Statusin, i cili përfshin “kontrollin e veprimeve të së kaluarës, i cili përfshinë kontrollin nëse kandidati është dënuar për vepër penale, i janë shqiptuar masa disiplinore, kontrollin e pasurisë së tij, si dhe të veprimeve tjera të papërshtatshme që e dëmtojnë autoritetin e sistemit gjyqësor, apo prokurorial”. Ky përmban auditimin e hollësishëm të aseteve financiare, informacionit publik dhe gjysmë-publik, si dhe potencialisht edhe informacionit me natyrë të klasifikuar. 
Po ashtu, ndërsa vendimi mbi integritetin teknikisht merret nga Komisioni i Rekrutimit ad hok i Këshillit, këto veprime hetimore ekzekutohen nga vetë Njësia. Kështu, është e paqartë se cili autoritet do të kryente një hetim kaq të detajuar të zyrtarëve të NjIV-së nëse ata vetë janë subjekt i kontrollit. Sigurisht, anëtarët e Këshillit me gjasë nuk kanë kompetencë të tillë, përveç ndonjë përvoje të mëparshme individuale në hetime, ndërkohë që do të ishte e paarsyeshme të pritej që njësitë tjera të Sekretariatit të zhvillonin paralelisht të njëjtat kompetenca të NJIV-së së specializuar. 
Kështu, ekziston rreziku real që kontrolli i zyrtarëve të jetë proces thjesht formal që në fakt nuk përfshin ndonjë kontroll substancial, gjë që nga ana tjetër do të kompromentonte legjitimitetin e cilitdo procesi në të cilin merr pjesë Njësia. Duke pasur parasysh rolin e saj të gjerë, çdo çështje integriteti ose dyshim brenda Njësisë potencialisht mund të paralizojë funksionimin e komisioneve të Këshillit që ajo mbështet, në skenarin më të keq. Kjo është veçanërisht e rëndësishme pasi neni 13 i Projektligjit, tek Dispozitat Kalimtare, kërkon që të gjithë zyrtarët aktualë të verifikimit t'i nënshtrohen një kontrolli të tillë në gjashtë muajt e parë pas hyrjes në fuqi të projektligjit. 
Duke marrë parasysh të gjitha këto, rekomandohet fuqimisht që hartuesi të rishikojë nenin 10, duke futur nenin 31/A në projektligj, për të siguruar që kontrolli i integritetit të stafit administrativ të jetë i zbatueshëm pa krijuar një veprim krejtësisht formal që do të kompromentonte punën e Njësisë.
	Komneti pranohet, kjo çështje adresohet në dispozitat kalimtare.

